***La Valse des toréadors*** (srpskohrvatski: *Valcer toreadora*) je drama u pet činova Jeana Anouilha iz 1951. godine, premijerno izvedena 8. siječnja 1952. godine u *Comédie des Champs-Élysées*, u režiji Rolanda Piétrija. Naslov drame referira na fiktivnu kompoziciju, *Valcer toreadora*, koja se kao lajtmotiv provlači kroz dramu i evocira uspomene kod određenih likova.

U centru radnje je general Léon Saint-Pé, odnosno njegova opčinjenost mladom djevojkom Ghislaine, zbog koje želi, ali ne uspijeva napustiti svoju psihički bolesnu suprugu. General i Ghislaine su zajedno plesali 17 godina prije odvijanja radnje ove drame, ali ljubav je ostala nekonzumirana zbog generalova braka; na samom početku drame, Ghislaine dolazi u generalov dom, zahtijevajući od njega da ostavi svoju suprugu i pobjegne s njom. Međutim, dok ju general zavlači, u priču se slučajno upliće njegov tajnik, mladi Gaston, koji se pojavi u trenutku kada Ghislaine budi iz nesvjestice i ne zna što se događa te tako zamijeni Gastona s generalom. Iako ju je cijelo vrijeme zavlačio, general bijesni jer je dobio konkurenciju u mladom Gastonu, koji je ni kriv ni dužan prihvatio nametnutu mu rolu; savjetodavnu ulogu generalu daje njegov prijatelj i liječnik njegove supruge. Iako general pokušava sve da razvoji Ghislaine i Gastona, na kraju kapitulira kada se otkriva da je Gaston, zapravo, njegov sin i daje blagoslov njihovoj vezi.

Djelo je premijerno tiskano 1952. godine od strane kuće *Éditions de la Table ronde*, a bilo je posvećeno dramaturgu Rogeru Vitracu, koji je umro nekoliko dana nakon premijerne izvedbe iste. Kasnije je reizdano 1956. godine u sklopu niza "škripećih komada", postavši tako drugo djelo iz niza i prvo nakon drame *Ardèle ou la Marguerite*, napisane još 1948. godine; zanimljivo je kako se lik Léona Saint-Péa prvi puta pojavljuje upravo u ovoj drami, a daljnja pojavljivanja imao je u komediji *L'Hurluberlu ou le Réactionnaire amoureux* (1958.) i drami *Le Nombril* (1980.), gdje već postaje mrzovoljni, stari dramski pisac, odnosno Anouilhov autoironični autoportret.

Osim velikog uspjeha u matičnoj zemlji, *Valcer toreadora* je bio uspješan i u drugim zemljama; brodvejska produkcija iz 1957. godine donijela je Anouilhu prvu nominaciju za nagradu Tony, mada je te godine najboljom predstavom proglašena *Long Day's Journey into Night* Eugenea O'Neilla. Drama je tokom 1962. godine adaptirana i ekranizirana pod naslovom *Waltz of the Toreadors*; film je režirao John Guillermin prema scenariju Wolfa Mankowitza (koji je nominiran za BAFTA-u 1963. godine), a u glavnoj ulozi pojavio se slavni Peter Sellers.

| * p
* r
* u
Jean Anouilh |
| --- |
| 
* Biografija
* Bibliografija
	+ drame
	+ scenariji i adaptacije

 |
| *Pièces roses* (1942)("ružičasti komadi") | 
* *Humulus le muet* (1929)
* *Le Bal des voleurs* (1932)
* *Le Rendez-vous de Senlis* (1937)
* *Léocadia* (1939)

 |  |
| *Pièces noires* (1942/46)("crni komadi") | 
* *L'Hermine* (1931)
* *Jézabel* (1932)
* *La Sauvage* (1934)
* *Le Voyageur sans bagage* (1937)
* *Eurydice* (1942)
* *Antigone* (1944)
* *Roméo et Jeannette* (1946)
* *Médée* (1946)

 |
| *Pièces brillantes* (1951)("blistavi komadi") | 
* *L'Invitation au château* (1947)
* *La Répétition ou l'Amour puni* (1950)
* *Colombe* (1951)
* *Cécile ou l'École des pères* (1952)

 |
| *Pièces grinçantes* (1956/70)("škripeći komadi") | 
* *Ardèle ou la Marguerite* (1948)
* *La Valse des toréadors* (1951)
* *Ornifle ou le Courant d'air* (1955)
* *Pauvre Bitos ou le Dîner de têtes* (1956)
* *L'Hurluberlu ou le Réactionnaire amoureux* (1957)
* *La Grotte* (1961)
* *L'Orchestre* (1962)
* *Le Boulanger, la Boulangère et le Petit Mitron* (1968)
* *Les Poissons rouges ou Mon père ce héros* (1970)

 |
| *Pièces costumées* (1960)("kostimirani komadi") | 
* *L'Alouette* (1953)
* *Becket ou l'Honneur de Dieu* (1959)
* *La Foire d'empoigne* (1962)

 |
| *Pièces baroques* (1974)("barokni komadi") | 
* *Cher Antoine ou l'Amour raté* (1969)
* *Ne réveillez pas Madame* (1970)
* *Le Directeur de l'Opéra* (1972)

 |
| *Pièces secrètes* (1977)("tajni komadi") | 
* *Tu étais si gentil quand tu étais petit* (1972)
* *L'Arrestation* (1975)
* *Le Scénario* (1976)

 |
| *Pièces farceuses* (1984)("farsični komadi") | 
* *Épisode de la vie d'un auteur* (1948)
* *Chers zoiseaux* (1976)
* *La Culotte* (1978)
* *Le Nombril* (1981)

 |
| Ostale drame | 
* *Mandarine* (1931)
* *Y'avait un prisonnier* (1934)
* *La Petite Molière* (1958)
* *Le Songe du critique* (1960)
* *La Belle Vie* (1965)
* *Monsieur Barnett* (1965)
* *Vive Henri IV ! ou la Galigaï* (1976)
* *Œdipe ou le Roi boiteux* (1978)
* *Thomas More ou l'Homme libre* (1987)

 |
| Kategorija |